Počinje nova sezona najveće igre društvenih mreža i strategije.
Igrači mogu igrati pod svojim identitetom ili pokušati savršeno odigrati pod lažnim.
Čeka nas više šokova i obrata nego ikad prije.
A ovaj put dobro ćemo ih prodrmati.
No tko će opstati u najbrutalnijoj sezoni dosad?
Ne znam, dragi moji.
Ali tko god to bio, osvojit će 100 000 dolara.
Držite se.
Ja sam Michelle Buteau. Gledate The Circle.
THE CIRCLE: SAD
To je to! Vratili smo se!
Ponovno smo u Atlanti.
Na dubokom smo jugu i spremamo se zaroniti
u najopakiju, najbrutalniju i najzabavniju igru društvenih mreža.
Upravo sam čula zvuk dizala.
To znači da nam stiže prva zgodna zloćka.
Tko je ovo dekorirao?
Gle, kakve drangulije! Ajme!
Gle… Oho!
Ima li koga?
Ajme! Kako da sjednem na ovo? Samo malo.
Ajme meni, Bože mili!
Dobro. Jeste li spremni?
Je li ovo termostat? Da. Tko stavlja termostat na 21 °C?
Ja sam Deb. Imam 54 ljupke godine. Jer sam tako ljupka i imam 54 g.
Iz Pittsburgha sam. Bavim se tehnologijom u visokom obrazovanju.
Dobila sam sobu s džunglom!
Jako mi nedostaje muž kad nismo zajedno.
Ponijela sam ga sa sobom! Evo ga. Jastučić Phil. Pogledajte nas.
NAJBOLJI MUŽIĆ
Zbog posla često boravim na sveučilišnim kampusima.
Stalno sam sa studentima. Moja djeca su generacija Z.
Zato u Circle ulazim kao 26-godišnja Rachel.
Preslatka, mlada, divna cura.
Ali sa svojom pameti i životnim iskustvom.
Jer nitko ne želi slušati 54-godišnju Deb.
Meni kažu: „Zaboravi. To nije zabavno.”
Ali kad 26-godišnja Rachel kaže da je nešto kul, onda je to kul.
„Postavite svoj profil.” Ajme!
Razumijem njihov jezik. Znam što vole. Imam karizmu.
„Odaberite jednu fotografiju kao profilnu.” Idemo!
Circle, otvori fotografiju u sredini.
Sviđa mi se što Rachel ima kosu svezanu u rep.
Sviđa mi se što se Rachel smiješi.
Nema filtara. Rachel je stvarna.
Postavi je kao profilnu.
Pittsburgh, pozivni 412. Odnedavna slobodna.
Možda ću očijukati ili ne.
Za mene je u Circleu najveći izazov menopauza.
Mogla bih pobijediti ako u apartmanu bude 16 °C.
Lažnjakinja u menopauzi? Ne pravite se da znate što slijedi.
Circle, tko nam dolazi nakon nje?
K Fern je stigao na tulum! Kako je?
Ja sam Kevin Fernandez, zvan i K Fern.
Imam 23 godine i dolazim iz sunčanog San Diega u Kaliforniji.
Mama Fern, tata, G, Zo. Stigli smo.
Da se moram opisati u tri riječi,
rekao bih „glavni na svakoj zabavi”.
Prodajni sam predstavnik za vino i alkohol.
Da, to znači da vam mogu nabaviti
besplatno vino i alkohol.
Kad god ljudi čuju da je netko prodavač,
pomisle na ljigavog prodavača
koji bi učinio ama baš sve samo da proda.
A ja sam upravo takav.
Circle, otvori fotografiju dolje desno.
Ovo je zapisano u zvijezdama. Circle, postavi ovu fotku kao profilnu.
Neću ući u Circle kao prodajni predstavnik.
Malo ću promijeniti priču
i u Circle ću ući kao spasilac, ništa manje od toga.
„Spasilac na dužnosti, a izvan dužnosti duša zabave.
#MarljivoRadiMarljivijeSeZabavljaj.”
Ovo je savršena ravnoteža između odgovornosti
i divljeg partijanja.
To sam postigao ovim opisom.
Ovo je
remek-djelo.
Moram li ga baš po ugovoru zvati K Fern?
Dok čekam odgovor… Tko je sljedeći, Circle?
Sezame, otvori se!
Zgodan sam!
Ja sam Darian. Imam 29 g. Učitelj sam i dolazim s dalekog juga.
Ajme!
U Circle ulazim kao ja jer nitko nije bolji ja nego ja.
Circle, otvori album s profilnim fotkama.
Želim se predstaviti kao južnjački kavalir, pozitivan i smjeran.
Ovo je lijepo. Ostavlja pozitivan dojam.
Vidi se da sam zgodan učitelj, kao što i jesam.
Predajem u šestom razredu. Pune ruke posla.
Nosim se s raznim stavovima i osobnostima.
Mislim da me to čeka i u Circleu.
Ako bude drame, spreman sam.
Što se veze tiče, napisat ću da sam slobodan.
Slobodan sam, tako je.
Cure ne mogu odoljeti južnjačkom šarmu.
Pogledajte me. Tko bi mi odolio?
„Opiši se u tri riječi.” Reći ću „zabavan”.
Zabavno je razgovarati sa mnom.
Odan sam. Podupirem one koji me podupiru.
I imam samopouzdanja.
Mislim da me te tri riječi dobro opisuju.
Osvojim li 100 000 dolara, uložit ću u omladinsku udrugu
za pomoć djeci slabijeg imovinskog stanja u školovanju.
Iskreno, nitko mi neće stati na put da osvojim 100 000 dolara.
Nije me briga tko su. Taj novac je već moj.
Vrijeme je da osvojim 100 000!
Darian je učitelj i želi pobijediti za djecu?
Kako divan mladić!
Circle, koji će nam se još kavalir pridružiti?
Ja sam JoJo.
A ja sam Nicky.
Prezivamo se Scarlotta.
Osjećam se kao Luke Skywalker s visokim tlakom i kolesterolom.
I hiperhidrozom.
Dolazimo sa Staten Islanda u New Yorku.
Imamo 24 g. i građevinski smo radnici.
Stereotipni stanovnici Staten Islanda.
-To smo mi! -Evo nas.
U Circle ulazimo zajedno. Ne volimo se razdvajati.
-Najduže smo bili razdvojeni pet dana? -Da. Mi smo jedno.
Jasno…
Kao tipični Njujorčani mogli bismo uznemiriti nekoga u Circleu.
Zato ulazimo u Circle
kao moja prekrasna i predivna cura Gianna.
Hej, Circle! Postavi Giannin profil.
Gianna je jedna od najiskrenijih osoba.
Po svojoj me naravi podsjeća na moju mamu.
Iskrenost se ne može glumiti.
Znamo kako se šminka i njeguje kožu.
-I koji broj grudnjaka nosi. -Koji ono?
Gianna nije samo iskrena, jednostavna i fantastična.
Pravi je komad!
Za početak: „Bok.” S četiri uskličnika.
Circle, dodaj: „Uskoro započinjem studij sestrinstva.”
-Emoji maturalne kape. -To je dobar emoji.
-Da, taj je dobar. -„Slobodna i spremna za zabavu.”
Emoji zabave. „#ZabavimoSe.”
Kad osvojimo 100 000,
pomoći ćemo roditeljima otplatiti kuću.
A onda ćemo otići u kasino i ostalo uložiti na automate.
-Ovo je teže nego što misliš. -Što je ovo? Sapunica?
Moramo to učiniti da dobijemo što želimo.
-Ali volim te i nedostaješ mi. Dođi. -Poljubit ćeš ekran?
Dobro. Imamo učitelja, dva lažnjaka i lažnog spasioca.
To je i više nego dovoljno za prvi Circleov chat.
„Oboji svoju sovu.”
Bože mili!
„Circleov chat je otvoren.”
Sranje. Jo!
-Sranje. -Dovuci se! Otvoreno je!
Poludjet ću, čovječe!
Moram razgovarati s ljudima.
Moram biti Rachel. Ja sam Rachel!
Jesam li spreman? A oni? Ne znam. Jesmo li spremni?
Zabavimo se u chatu. Bit će ovo K Fernova zabava.
Otvori Circleov chat.
To je to, Deb.
Majku mu!
Samo malo. Pogledaj ih!
Oni su djeca.
O, ne.
Da vidimo s kim bismo mogli sklopiti savez.
S kim bi Gianna mogla očijukati. Idemo.
O tom potom. Prvo da ostavimo dobar dojam.
Mogli bismo pričekati da se neki predstave, napišu uvodni pozdrav,
da odlučimo kako ćemo odgovoriti.
Ne želimo prvi napisati poruku.
Pitam se tko će se prvi oglasiti.
Circle, poruka. „Bok, ljudi.
Ne mogu vjerovati da se ovo stvarno događa.”
Emoji zabave i onaj kojem eksplodira mozak.
„#JakoSamUzbuđena.”
I: „#PrijateljiIzCirclea.” Pošalji.
Bože mili! Rachel, vidi što si učinila.
Prva sam progovorila. Ne znam je li to dobro.
Dobro, gđica Rachel poslala je prvu poruku.
Rachel je pokrenula zabavu. Jako sam uzbuđen.
Sviđa mi se to. Čini se da je Rachel otvorena osoba.
Pogledajte taj osmijeh. Poruka.
„Kako ste, ekipo iz Circlea?”
Uskličnik.
„Jako sam nabrijan i uzbuđen što sam ovdje.” Emoji plesača.
Circle, pošalji poruku.
Dobro, Kevine. Stavio je emoji plesača. Sad ćemo početi.
„Jako sam nabrijan”?
„Nabrijan”?
To je jedna od mojih riječi?
„Nabrijan.”
Tako kažu u Kaliforniji. Moramo ga držati na oku.
Možemo očijukati. Gianna bi mu se svidjela.
Da. Circle, poruka.
„Bok, divni ljudi!” Dva uskličnika.
„Sretna sam što sam ovdje i jedva čekam da vas sve upoznam.”
„#JeLiOvoStvarno?”
Nije baš neka prva poruka, da budem iskren.
Prvi je dojam najvažniji. Circle, otvori Giannin profil.
Čovječe! Zacrvenio sam se zbog Gianne.
Kako me gleda tim lijepim smeđim očima.
„Slobodna i spremna za zabavu.”
Gianna mi je privukla pozornost.
Ali ako je u profilu napisala da je iskrena,
možda time prikriva da nije iskrena.
Bože dragi!
Gianna je sa Staten Islanda? Moje rodno mjesto.
Poruka: „Gianna,
šizim jer si sa Staten Islanda.”
„Moja mama je odande. Bila sam ondje. #NajboljiSladoled.”
-Sladoled kod Ralpha! Zna za to. -Ludo!
-Rachel bi nam mogla biti saveznica. -Apsolutno.
Poruka. „Ajme!” Dva E i dva uskličnika.
„Ma daj. Kako je svijet malen!
Otkad znam za sebe, jedem sladoled kod Ralpha!”
Smajlić koji slini. „#NajboljiNaSvijetu.”
Pošalji poruku.
Gianna!
Ovo mi se sviđa! Povezujemo se. Gianna je sigurno sa Staten Islanda.
Inače ne bismo znali za Ralphov sladoled.
-Tako je. -Tko je Ralph?
Što je to?
Nikad nisam bio na Staten Islandu. Ne znam što je ovo.
Poruka. „Kako je, ljudi?
Ovo je ludo! Jako sam uzbuđen što se upoznajemo.
#NekaZabavaPočne.” Emojiji plesača i šampanjca.
Pošalji poruku.
Darian! Dobro.
To te ja pitam!
Hej, Dariane! Dobro došao na K Fernovu zabavu.
Circle, otvori Darianov profil.
Dariane, sladak si!
Rachel i Darian bave se obrazovanjem.
Oboje su u dvadesetima. O, ne! Što ako moram očijukati?
Dobro.
Phile, morat ću te okrenuti.
Na fotki je simpatičan. Ali možda je fotka lažna.
Znam. Nikad ne znaš.
„Volim tequilu.”
On voli tequilu, a ja, slučajno, prodajem tequilu.
Darian je već moj brat u Circleu, sigurno.
Circle, poruka.
„Darian već otvara boce?”
Uskličnik i upitnik.
„Stvarno je pokrenuo zabavu.
Sviđa mi se to.”
„Kad ćemo imati plesni dvoboj?”
Kevin i ja dobro ćemo se slagati.
Neka zabava počne!
Zabava je već počela, ali ekipa još nije sva na broju.
Sad nastupa sljedeći igrač.
Ovo je super! Počinjemo.
Ja sam Heather. Imam 26 godina.
Organiziram turneje rock i metal bendova i vodim prodaju robe.
Nisam frajer, ali razmišljam o tome
kako mi se pije White Claw, pitam se tko pobjeđuje
i gdje ima pilećih krilaca.
Čizme.
Gle. Još čizama.
Kad ljudi pročitaju moje poruke,
vide da stalno pišem „stari” i „buraz”.
I zato, uđem li u Circle kao Heather,
mislit će da sam lažnjak.
Circle, želim postaviti Andyjev profil.
Andy je basist u metal bendu. Imamo sličan životni stil.
Circle, otvori fotku u sredini.
Izgleda kao tipičan član benda, ali ima blag osmijeh.
Postavi ovu fotku kao Andyjevu profilnu.
Pogledajte ga!
Bila sam obožavateljica njegova benda.
Bili smo i u vezi.
Ali htio je da budemo samo prijatelji. Nema veze, ne zamjeram mu.
Andy je slobodan u stvarnom životu. Bit će i u Circleu.
Želim da sve cure vide njegovo lice
i požele mu poslati privatnu poruku.
Circle, napiši: „Neka vas ne preplaše moje tetovaže.
Zapravo imam meko srce.” Crno srce. Ipak smo mi metalci.
Andy će pobijediti u The Circleu!
Dobro se osjećam.
Lažnjak metalac Andy u Circle je došao rokati.
A sljedeća igračica došla je uvesti reda.
Sviđa mi se ova boja! Slaže se s mojom majicom.
Ja sam Jadejha. Imam 24 godine. Dolazim iz Houstona u Teksasu.
Ovo ću staviti ovdje.
Djede, vidjet ćeš kako ću ih srediti.
U Circle ulazim isključivo kao ja.
Circle, otvori fotku na kojoj sam u ružičastom i pijem mimosu.
To je ta.
Moram izgledati naivno da me podcijene.
Circle, postavi tu fotku kao profilnu.
Baš je slatka!
„Zanimanje.” Sad postaje zanimljivo.
„Inženjerka za kibernetičku sigurnost.”
Jaka crnkinja u svijetu tehnologije.
Moj posao je sličan The Circleu.
Osiguravam virtualne sustave privatnih kompanija.
Pazim da negativci ne uđu i da pozitivci ostanu unutra.
Radit ću svoj posao, ali imam priliku osvojiti 100 000 dolara.
Ljudi će se pitati: „Koji je ovo vrag?”
Većina ne bi rekla da sam inženjerka za kibernetičku sigurnost.
Odrastajući nisam imala mnogo novca.
Bila sam i beskućnica. Bilo je gadno.
Uvijek sam morala triput više raditi zbog takve situacije, što je u redu.
Ne bih mijenjala ništa u svom životu
jer sam zbog toga postigla ovo što jesam.
„Volim fitness, putovanja i mimose. Čin-čin!”
„Ne određuju me moje muke, nego moj osmijeh.”
Neka mi netko dodijeli nagradu.
Ne dodjeljujemo nagrade za profile.
Ali sljedeća igračica dobiva nagradu za najbolju prvu rečenicu u The Circleu.
Ajme, Samsone!
Ovo je suvremeni stil 19. ili 20. stoljeća.
Ne razumije se u razdoblja. Nisam učila zemljopis.
Ja sam Savannah. Imam 22 g. Dolazim iz Texarkane u Teksasu.
Studentica sam. Ovo je Samson.
Vrlo sam sklona nezgodama.
Kad god me ljudi vide, puna sam modrica.
Pogledajte ovo.
Imam ih još na ovoj nozi.
„Molim te, postavi svoj profil.”
Moramo sjesti.
Dođi.
Postaje vruće.
Možda samo meni.
Moja je strategija da ću reći sve i više od toga.
Circle, dodajmo opis profila.
Dakle: „Ljepota i…” U zagradama: „Titanijski.” Izvan zagrada: „Mozak.”
Na faksu sam imala tešku prometnu nesreću
u kojoj mi je unakaženo lice.
Našli su mi tumor na epifizi u mozgu.
„#KraljicaOperiranogMozga.”
Tko bi lagao o tome?
„Uvijek zgodna uz molitvu. #BlagoslovljenaZbrka.”
Nije čudo samo što sam živa.
Mogla sam poginuti u toj nesreći.
Čudo je što imam svrhu. Ušla sam u Circle.
Dobro, Circle. Postavi moj profil.
Hoćemo li pobijediti u The Circleu? Da!
Hajde, Sam. Raskomotit ćemo se.
Samson je moj duhovni vodič
jer prije svega treba dobro odrijemati.
Ali sad nema vremena za to jer su stigli svi igrači.
Circle je potpun. Pozovimo ih sve u grupni chat.
Poruka: „Kevine, može plesni dvoboj, i to odmah.”
Piši: „#NeŽelišDim.”
Želim dim. Želim i vatru, stari.
Dobro. Bože mili!
U chat su ušla tri nova igrača.
-Dobro došli na tulum. Idemo. -Zaplešimo!
Bože mili!
Doslovce igramo igru. Počelo je.
„Dodajem Jadejhu u chat.” Nego što!
Poruka: „Bok, ljudi!”
Tri uskličnika.
„Ovo je stvarno nešto najluđe na svijetu!”
Emoji smiješka.
„Dođe mi da vrištim. #ZabavaPočinje.” Emoji zdravice.
Pošalji poruku.
Spremna je pridružiti se zabavi. Privlači me.
Circle, otvori Jadejhin profil.
Pogledajmo više informacija o njoj.
Jadejha.
-Jadejha je prekrasna žena. -Komad.
Čini se da u ruci drži mimosu, zar ne?
Zanimljivo. Ima filtre.
Možda je problem u tome što nisam odrasla uz društvene mreže.
Ali izluđuju me te presavršene fotografije.
-„Inženjerka za kibernetičku sigurnost.” -Za to mora biti pametna.
To su računala i programiranje…
Ja se jedva služim iPhoneom.
Kvragu, kako je zgodna!
Bože mili! Jadejha!
Volim lijepe crnkinje, Circle.
„Dvadeset četiri godine, marljiva, moderna, slobodna.”
Circle, poruka.
„Omiljeno mi je piće Tequila Sunrise…”
„…jer kad Sunce izađe, spreman sam za tequilu.”
Nisam učiteljica, ali za ovo bi dobio minus jedan.
Ma daj! Uozbilji se!
Circle, molim te, otvori Darianov profil.
„Slobodan”? Možemo to promijeniti ako želiš.
Osjetila sam srce.
Kuca…
prema njemu.
Nastavimo kako smo počeli. Circle, poruka.
„Ne znam za vas, ali meni bi dobro došla tequila.”
Emoji s kapljicom znoja. „#KaoNaPrviDanTurneje.”
Pošalji.
To te ja pitam, Andy!
Evo još jednog ljubitelja tequile.
Circle, otvori Andyjev profil.
Čovječe, Andy je buraz!
Ima 34 g.? Kvragu!
Više je od deset godina stariji od mene. Ali vidim da je mlad u duši.
Basist?
Svira li bubnjeve ili gitaru? Ne znam.
Ovo je zanimljivo. Na prvu ne bih rekao da je lažnjak.
Ako kažeš da si basist, sigurno jesi.
Sto posto. Tako i izgleda.
On je potencijalni saveznik. Mogli bismo očijukati s njim.
-Možda čak i biti u vezi u Circleu. -Da, sto posto.
Natrag u Circleov chat.
Circle, poruka.
„Ja ću Long Island Iced Tea!” Uskličnik.
„Volim piti kao što i tulumarim. #Žestoko.”
Circle, pošalji poruku.
Kakav je to hashtag, kvragu? Nikakav.
„#Žestoko.”
Nemam pojma što želi reći time.
-Ne! -Kaže da je Long Island Iced Tea…
Circle, otvori Savannin profil, molim te.
Dobro se zabavlja. Još jedna lijepa žena.
Ona bi mogla biti Andyjev tip. Sad će postati zanimljivo.
„#KraljicaOperiranogMozga”?
Jesu li ti operirali mozak?
Želiš li izvoditi operacije mozga?
Nisam znala da to može biti hashtag.
Još jedna vlasnica psa? Imamo dvije?
Rachel i Savannah mogle bi se povezati jer imaju pse.
Ali Savannah izgleda zgodno.
Te žene iz Teksasa već su mi uzburkale osjećaje.
Bi li bilo čudno da 34-godišnji Andy očijuka s 22-godišnjom Savannom?
No je li stvarna? Budimo realni.
Savannah!
„Kraljica operiranog mozga.”
Očito studira da postane neurokirurginja. Svaka čast.
Radi nešto što ja nikad ne bih mogao.
Što se događa u toj pametnoj glavi?
Poruka. Hajde.
„Morate probati njujorški martini s espressom.”
-S dva uskličnika. -Dva uskličnika.
Ili samo jedan. Jedan uskličnik. „Da ti mozak stane.”
Emoji martinija.
„#VrijemeZaMartini.”
Circle, pošalji poruku.
Martini s espressom? Mislim da martini s espressom piju
sredovječne žene.
Fini su. Probala sam to.
Oho!
„Circleov chat je zatvoren!”
Čovječe! A baš je postalo zabavno.
Dobro.
Moram obraditi sve te informacije
i razmisliti o njima.
Ali prvo moram piškiti.
Dobro.
Tako treba, Rachel. Smisli plan i provedi ga.
Igrači se raspakiravaju i polako smještaju u Circleu.
Death metal diva ponijela je mnogo crnog.
Momci se trude biti uredni.
Dok Rachel istražuje svaki kutak apartmana…
Ovo je lakše kad si mali.
…ostali se igrači malo igraju.
Pa, imamo igru za njih.
Bože dragi!
Što je ovo?
„Rizični kviz?”
Prva je igra o rizičnim odlukama.
Mogli bi dobiti velike nagrade.
Što ćemo sad raditi?
Samo navali, Circle. Spreman sam na rizik.
Dobro, Circle. Otvori Rizični kviz.
Ispred vrata ih čekaju dva znaka.
Igračima ćemo postaviti niz škakljivih pitanja.
Pitanja su tako vruća da će se opeći.
„Biste li nekomu poslali golišavu sliku?”
Dobro.
Kakvo iznenađenje!
„Biste li nekomu poslali golišavu sliku?”
Moram reći palac dolje.
Ne, ne bih mogla. Iako imam dobro tijelo.
Znam da bi Gianna rekla da bi. Meni je poslala golišave slike.
Andy to radi, kao i Heather. Zašto ne?
Žao mi je, mama. Kriv sam.
„Biste li nekomu poslali golišavu sliku?”
Rachel šalje gole fotke. Da.
Dobro, Rachel. A Deb Philu?
Kad svi igrači odgovore,
Circle će prikazati rezultate da ih svi vide.
-I o njima sude. -Oho!
Rasturam! Hvala lijepa.
Stvarno? Jadejha kaže da ne bi?
Jadejha nije napaljena. Mi ostali jesmo.
Bez razmišljanja.
Ne možete vidjeti ovu ljepotu besplatno.
„Biste li vodili ljubav u avionu?”
Bože mili!
O, ne!
Ja već jesam.
-Ja osobno? Da, jasno. -Da.
Bi li Gianna? Mislim da bi.
-Sa mnom, naravno. -Misliš da bi to bio dobar odgovor?
Očekuju da Andy kaže da bi jer ima tetovaže i svira u bendu.
Bilo bi zabavno. S 26 godina? Zašto ne?
-Circle, moj odgovor je „da”. -Da.
Dobro.
Shvaćam da bi to moglo biti zabavno.
Ali to uključuje previše logistike za mene.
Nipošto!
-Nema šanse! -Što su drugi odgovorili?
BISTE LI VODILI LJUBAV U AVIONU?
Ne mogu vjerovati da bi ih toliko htjelo!
To se traži! Dobro, sad mi je lakše.
Na istoj smo valnoj duljini.
Svi se slažu sa mnom, osim jedne osobe.
Čekaj malo! Samo sam ja rekla da ne bih?
Svakako se ističe.
Jadejha je možda otmjena cura. To mi se sviđa.
-Možda misli da smo svi odvratni. -Morate upoznati Isusa.
„Biste li skočili u ledeno jezero da spasite psa?”
To je lako. Tko ne bi spasio psa?
I tko ne bi rekao da bi ga spasio?
To nije rizično. To znači da si dobar čovjek.
Ako je pas moj, naravno.
Spasilac sam, zaboga! To mi je posao, iako lažan. Naravno!
Da, svakako.
Gianna bi milijun posto skočila u ledeno jezero da spasi psa.
Palac gore.
Da, spasila bih psa! Tko ne bi?
Nema šanse! Ne znam plivati.
Ali, Dariane, oni to ne znaju.
Neka skoči netko drugi. Ja neću. Nema šanse.
Nadam se da će svi odgovoriti da bi.
Ako kažeš da ne bi, tražiš da te izbace.
Bože mili!
O, ne! Darian?
Darian!
Kvragu! Samo ja!
Kvragu! Nadam se da me ne osuđuju.
Osuđivala bih onoga tko te ne osuđuje.
Dariane! Ne vjerujem ti.
Kakav to čovjek ne bi spasio psa?
Ne znam plivati, ali bih.
Ne dolazi u obzir! Rachel ne može biti prijateljica
s nekim tko ne bi spasio psa.
Ispao si šupak, Dariane. Žao mi je.
Šupak!
„Biste li čitali poruke s partnerova mobitela?”
Kvragu, Circle.
E to je već rizično.
Iskreno, ne znam tko bi imao petlju priznati to.
Dobro, moram odgovoriti kao Rachel,
a ne kao žena koja je već 28 g. u braku.
To je osobno, Circle. Doživjela sam to.
Otkrila sam da me bivši varao tako što sam mu pročitala poruke.
Ali ne želim to priznati.
Već sam to radio. I oni, kvragu.
Da, pročitao bih ih.
-Mislim da bi i ti. -Da.
Ne. Ne zabadam nos u tuđa posla.
Din!
Palac dolje.
Circle, odgovaram potvrdno.
Odgovaram potvrdno jer se to već dogodilo.
Dariane, stari! Molim?
Znala sam da bi.
Ne mogu vjerovati da sam samo ja odgovorio da bih.
Dariane! Dobro.
Kvragu! Bože dragi.
Molim? Mislim da ljudi igraju na sigurno.
Možda sam i ja trebao.
Neka mu netko oduzme te palce.
-Želimo savez. -Pokazuje pravo lice.
Možda nije dobar čovjek. Ne znam ga.
Nije dobro prošao na kvizu. Dao je dva užasna odgovora.
Morat ćemo odgoditi vjenčanje i ići na terapiju za parove.
„Hvala na sudjelovanju u Rizičnom kvizu.” Nema na čemu, Circle.
-Uvijek. Rado bismo opet. -Držim vas na oku.
Sve vas! Samo ja govorim istinu.
Darian.
-Pao nam je u očima. -Srozao si se, stari.
Darian mora objasniti ono o psu.
Zašto ne bi skočio spasiti psa?
Vjerojatno misle: „Ako ne bi spasio svog psa,
možda ne bi spasio ni mene u Circleu.”
Ali samo ne znam plivati. Kako bih spasio psa ako ne znam plivati?
Nadam se da neće previše kopati o tome.
Dariane, ne moraju kopati kad si ti sâm sebi iskopao rupu.
Nakon razgovora o riziku,
igrači se drže sigurnosti i čiste.
Neki dan su ti se svidjeli.
-I grickaju. -Hoćeš ovaj veliki?
A Gianna, alias JoJo i Nicky,
ne može iz glave izbaciti vezu sa Staten Islandom.
Mislim da bi Rachel trebala biti prva
s kojom ćemo voditi privatni chat.
Slažemo se s njom gotovo oko svega.
A imamo i važno pitanje.
Je li joj mama stvarno sa Staten Islanda
ili je to samo tako izvalila?
Tako je. Idemo.
Circle, pokreni privatni chat s Rachel.
GIANNA TE POZIVA U PRIVATNI CHAT
Gianna!
Bože mili! Samo malo.
Počinjem se znojiti. Samo malo. Dobro.
Otvori privatni chat s Giannom.
Dakle, poruka.
„Bok, seko!” Uskličnik.
„Još sam u šoku zbog tvoje mame.” Šokirani emoji.
-„Iz kojeg je grada?” -„Želim sočne detalje. LOL.”
-Dobro. Moram biti oprezna. -Ne muljaj mi, Rachel.
Imamo dobar osjećaj. Nemoj nas iznevjeriti.
Poruka. „Bok, sestro u Circleu.
Sjećam se u koju je srednju školu išla
jer mi je ime bilo čudno. Port Richmond.”
Port Richmond?
-Majku mu! -Rachel, znao sam da si iskrena!
-Ajme! Pregrupirajmo se. -Da. Istina je.
Port? Ondje je izvorna Ralphova slastičarnica. Majku mu, Rachel!
-Ne sereš. Govoriš istinu. -Ovo je ludo, buraz.
Da. Tko je odrastao na Staten Islandu, zna za originalni Ralphov sladoled.
Otvoren je 1970-ih ili 1980-ih.
Izvorno je bio u Port Richmondu.
Ondje je njezina mama išla u školu.
Ajme. Poruka. „OMG.” Velikim slovima. „Vrištim.”
Gianna! „OMG, vrištim!
Što bih dala za sladoled nakon kriške pizze.”
Znam o kojem restoranu govori.
„Odrasla sam 15 minuta od srednje škole u Port Richmondu.
Moj ujak je još trener američkog nogometa ondje.
Jesmo li postale najbolje frendice?
-#MislimDaJesmo.” -Ljudi ne shvaćaju.
Ovo nam mnogo znači, a jamčim da i njoj znači isto.
-Sto posto. -Sigurno.
Čovječe, ovo je uzbudljivo. Ne znam što da radim.
Dobro. Razmisli.
Što bi Rachel učinila?
Poruka. „Bez zajebancije!” Dva uskličnika. Eksplozija glave.
„Što ako su se naše mame poznavale?
Najbolje smo frendice…”
„…i odgovorile smo isto na sva pitanja u igri.
#SuperEkipaUCircleu.”
-Rachel. -Volim je.
Nisam mislio da može biti bolja.
Circle, poruka. „Volim te, stvarno!” Dva uskličnika.
„Samo da znaš, štitit ću te do kraja
i moramo se naći nakon ovoga.”
„Jedva čekam!” Dva srca i nasmijani emoji.
Umirem!
-Već smo sklopili čvrst savez. -Prvog dana.
Nakon ovog razgovora, ako nas zariba,
stvarno ću plakati.
-Da. -Doživio bih slom i rekao: „Rachel!”
Poruka. „Ja tebe više volim!
Znaj da ću i ja štititi tebe
i zajedno ćemo ući u finale.
Upravo smo postale jedno i zovemo se #Rianna.”
To je ime zauzeto.
„Rachanna.”
„#StatenIslandZaPobjedu.”
Pošalji poruku.
Nije mogla reći ništa bolje od ovoga.
„Upravo smo postale jedno i zovemo se #Rachanna.”
-Zapiši to. Rachanna. -Rachanna je dobro.
Ajme. „Staten Island za pobjedu.” Rachel, ušla si u obitelj.
Ti i tvoja mama doći ćete k nama doma
i moj tata skuhat će vam najbolji umak
koji si jela u životu.
Ako si stvarna, imam pravog momka za tebe.
Svog sina.
Polako, provodadžinice.
Nakon što je rekao da bi pustio da se pas utopi,
Darian se želi povezati bilo s kim.
Dobro. „Darian te poziva u grupni chat.”
Moraš se iskupiti, Dariane.
Nakon one rizične igre promijenio sam mišljenje o tebi.
-Circle, otvori grupni chat. -Otvori grupni chat.
Najviše sumnjam u Dariana.
Možda će reći nešto zbog čega ću se predomisliti.
Circle, poruka. „Kako ste, burazi?
Otvorio sam chat da nastavimo zabavu.”
„Onaj Rizični kviz bio je brutalan.”
„Kevine, znam da si ti spasilac.
Dobro bi mi došla poduka iz plivanja da spasim svog psa
jer ne znam plivati.”
Izvukao se.
Kaže da ne zna plivati.
Lukavo se obratio Kevinu jer je spasilac.
Kvragu, dobar izgovor.
Ako ne znaš plivati, ne možeš spasiti psa.
Circle, poruka.
„Zabava nikad ne prestaje.”
„Računaj na mene, buraz.” To, Kevine!
„Začas ćeš spašavati pse.”
Još ću spašavati pse. Kaže: „Računaj na mene.”
Mora se držati toga sve do kraja The Circlea.
Ako ti štitiš mene, Kevine, i ja ću tebe.
Ja sam frajer. Kako ste, burazi? Dobro.
Poruka.
„Hej!” Tri slova E i uskličnik. „Hvala na pozivu.
Svaka čast na iskrenom odgovoru na pitanje o porukama.”
„Za to treba imati muda.
Više me šokira što Jadejha ne bi poslala golišavu sliku.”
Majku mu!
Zar ne, Andy?
Zato što je to sigurno laž.
Svi bi poslali golu sliku. I njihove mame!
I mama je slala gole slike tati.
Dobro. Circle, poruka. „Mislim da Jadejha samo igra na sigurno.”
„Jer je dobra cura.”
Dobro kažeš. Čime se bavi Jadejha?
Prodajom tehnologije? Da pročitam.
Circle, poruka.
„Imaš pravo, Dariane.
I ja imam isti osjećaj u vezi s Jadejhom.”
„Ona je klasična dobra ljepotica.”
Sviđaju mi se lijepe crnkinje. Jadejha mi je zapela za oko.
„Je li vam još neka cura zapela za oko?”
O tome moramo razgovarati jer sam preuzela tu ulogu.
Ja sam djedica u ekipi, oprostite.
Poruka.
„Premda sam slobodan i sâm…”
„…nema šanse da očijukam s curom deset godina mlađom od mene.”
„Nisam očekivao da ću biti djedica u ekipi.
Ali ako netko od vas treba pomagača, imate mene.” Nezadovoljno lice i smiješak.
To je timski igrač. Već smo tim.
Andy je pomagač godine.
Kao što sam odmah rekao, Andy je mudri tata.
On je mudri djedica.
Ne postiže pogotke za momčad,
ali asistira nama da postignemo pogotke.
Tako se osvajaju prvenstva. Asistencijama.
Circle, poruka.
„Jadejha je prelijepa i bacio sam oko na nju.
Lijepo smo razgovarali, momci, ali već je kasno.
#DoSljedećegPuta.”
Circle, pošalji poruku.
Ovo je bio muški razgovor. Moj prvi razgovor s momcima.
Slažemo se. Opušteni smo.
Sigurna sam da su i cure razgovarale.
Cure su imale svoj chat, a ja nisam bila pozvana jer sam Andy.
Dok se spušta prva noć u Circleu,
igrači su se udomaćili pa što bude.
Tuš, molim!
Ne znam zašto je to bilo tako uzbudljivo.
-Ajme! -K Fern igra se kockicama.
-Kako mi je ovo uspjelo? -Gianna se igra sa sobom.
Dobro mi ide.
Znaš kako trebaš pogledati kad bacaš?
Polako!
A Circle će se malo poigrati svima njima.
OBAVIJEST!
Ajme, obavijest!
Ajme! „Obavijest!”
-„Obavijest!” Čovječe! -„Obavijest!” Isuse.
Circle, što ćeš nam sad reći?
„Igrači, sad morate ocijeniti jedni druge.”
O, ne!
-Vrijeme je za ocjene. -Sad će biti gusto.
Već?
„Dvoje najbolje ocijenjenih postat će influenceri.”
Sad je najvažniji prvi dojam.
Volio bih biti influencer, ali odgovara mi i da budem u sredini.
Sve je moguće, ali ne brinemo se.
Uvjereni smo da nećemo biti posljednji ili pretposljednji.
Circle, otvori moje prve ocjene pod Andyjevim identitetom.
U prvom ocjenjivanju na prvom je mjestu Jadejha.
Uvjeren sam da ćemo se povezati
i da će mi to poslije koristiti.
Circle, stavi Andyja na prvo mjesto.
On je moj frend.
Mislim da imam dobar odnos s momcima.
Circle, na prvo mjesto želim staviti Giannu.
Moja najbolja frendica.
Povezale smo se zbog Staten Islanda.
Imale smo iste odgovore i štitimo jedna drugu.
Circle, stavi Savannu na drugo mjesto.
Zato što je cura i voli pse kao mi.
Circle, stavi Kevina na drugo mjesto.
Mogli bismo imati čvrst savez ako očijukamo.
Mislim da je zgodan. Samo da uspije.
Circle, Dariana na treće mjesto.
Izvukao se. Iskupio se.
Želim održati muški savez.
Na četvrto mjesto stavljam Jadejhu.
Mislim da Jadejha još nema mišljenje o Andyju.
Mogla bi mu dati lošu ocjenu.
Moram staviti Giannu na peto mjesto.
Koja žena u ranim dvadesetima pije martini s espressom?
To je nečija teta.
Circle, stavi Rachel na posljednje mjesto.
Imam osjećaj da je Rachel lažnjak.
Slika joj je previše slatka i vrckava.
Stavljam Kevina na posljednje mjesto.
Mislim da ti i Rachel nemate ništa zajedničko.
Ovo je naporno. Kao da vježbam.
Circle, predaj moje ocjene.
OCJENJIVANJE ZAVRŠENO
O, ne!
„Ocjenjivanje završeno.”
Samsone, pomoli se da ostanemo.
Velik je to pritisak za tako malog psa.
Prvi je dan u Circleu,
a Rachel ima energiju 26-godišnjakinje.
Bože, koliko je sati?
A Savannah kao da je u Barbienoj kući iz snova.
Ali sad kad je budna…
Šizite li i vi isto kao ja?
Pitate li se koji se vrag događa?
Rachel se želi povezati s još jednim igračem.
Danas želim razgovarati sa Savannom.
Zanima me njezina priča.
Mislim da bi se Rachel i ona dobro slagale.
Vršnjakinje su, obje vole pse.
Nadam se da će joj se svidjeti što je Rachel želi bolje upoznati.
Ljudi vole govoriti o sebi.
Circle, otvori privatni chat sa Savannom.
RACHEL TE POZIVA U PRIVATNI CHAT
Bože! Stavila sam je na posljednje mjesto.
Sad se tako užasno osjećam.
Circle, otvori privatni chat s Rachel.
Dobro. Poruka.
„Bok, draga! Zbog tvog profila i odgovora u igri
poželjela sam čuti tvoju priču.
Iskreno želim doznati više o tebi
i što znači #KraljicaOperiranogMozga.
Sigurna sam da ti je to važno.”
Emojiji zagrljaja i srca. Pošalji.
Ovo je slatko. Upravo sam to i htjela.
Htjela sam da mi postavljaju pitanja
tako da imam priliku reći i previše o sebi
da dokažem da nisam lažnjak.
Poruka. „Bok, kraljice! Hvala što si me pozvala u chat.
Imala sam operaciju tumora na mozgu 2021.
Sve su izvadili i oporavak je bio težak,
ali dobila sam nove ekstenzije za kosu.”
„#TitanijskiMozak. #ČeličnaŽena.”
Želim reagirati kao mama, ali ne smijem.
Moram reagirati kao Rachel, ali želim biti iskrena…
Ovo je teško.
Samo…
Mislim na Savannine roditelje.
Sigurno su se bojali.
Savannah ima 22 g.
Moj najstariji sin preminuo je s 22 g.
Moj je sin ovdje sa mnom.
On je dio mene.
Jako mi je drago što je živa
i što je roditelji još imaju.
I sviđa mi se njezin stav.
Poruka. „Hvala ti od srca što si mi se otvorila.
Ne mogu ni zamisliti kako ti je bilo.”
„Sviđa mi se što si unatoč tomu zadržala smisao za humor.
Imaš fantastične ekstenzije.” Ajme! Simpatična je.
Dobro, Rachel, sviđaš mi se.
Poruka.
„Drago mi je što sam dobila priliku da ti se otvorim.
Imam super osjećaj.”
„#JesmoLiPostaleNajboljeFrendice?”
O, Savannah!
Mislim da se možemo udružiti i zajedno smisliti plan.
Poruka. „#DaSadSmoNajboljeFrendice.”
Jesam li sklopila svoj prvi savez?
Sad se užasno osjećam jer sam je stavila na posljednje mjesto.
Rachel, baš mi je žao.
Stvarno mi se sviđaš.
Mislila sam da ne možeš biti stvarna.
Možda će se Savannah udati za mog sina.
Nadam se da voli ružičaste psiće
i da svi vi volite ovo.
-„Obavijest!” -„Obavijest!”
-Što je sad, Circle? -Šizim.
„Stigli su rezultati ocjenjivanja.”
-Ajme meni! -Jao… Nisam spremna.
-Bože mili! -Sve to već prvog dana? Ludi ste.
„Dvoje najbolje ocijenjenih igrača postat će influenceri.”
Nismo planirali odmah postati influenceri
jer ne želimo odmah postati meta.
-Međutim. -Neću se žaliti…
Međutim, postanemo li influenceri, neću kukati zbog toga.
„Influenceri moraju izabrati jednog igrača i blokirati ga iz Circlea.”
Sad mi treba nešto što mi često pomaže u stresnim situacijama.
Izvadila sam ručice.
Ne znam baš želim li biti influencerica
jer bi mi bilo krivo da već prvog dana nekoga moram blokirati.
-Tuš, dame i gospodo. -Dobro.
SEDMO MJESTO
Dobro, tko je na posljednjem mjestu?
-Hajde! Tko? -Neću se žaliti ako smo influenceri.
Ne, jasno. Ali ne želim sad biti na dnu.
Samo da nisam posljednji.
Samo da nisam ja.
-Što? -Što?
Mi smo posljednji?
-Kako je to moguće? -Ne! Nema šanse.
Stavila sam te prvu.
Nisam ja!
Nitko ne želi biti posljednji. To je opasno.
Zašto su loše ocijenili Giannu? I ja sam je loše ocijenila.
-Kako možemo biti posljednji? -Kako ih je šestero ispred nas?
Ma ne. Ovo je sigurno šala.
Ako je meni bila peta, znači da su je i drugi loše ocijenili.
Ovo je dobro. Na istoj smo valnoj duljini. Svi osim Gianne.
Ma daj me nemoj!
Tko je šesti?
Bila bih zadovoljna petim. Ali ne i šestim. Ne još.
Baš sam…
Ne!
Rachel, ne!
-Što? -Kako može biti šesta, kvragu?
Osvetit ću nas ostanem li.
Pokazat ćemo im kako se to radi na Staten Islandu.
Peti sam?
Ne bi spasio psa iz zaleđenog jezera
i čitao bi tuđe poruke, a peti je i bolji od nas.
Tko ne bi poželio staviti tog tipa na prvo mjesto?
ČETVRTO MJESTO
Prihvaćam.
Znate što? Nemam ništa protiv.
Uopće mi to ne smeta.
To znači da sam među prvih troje.
Još jedno mjesto i možda sam influencerica.
Tko je treći, Circle?
Sad kad znam da sam među prvih troje, želim biti prva.
Ako sam prva ili druga, napravit ću špagu.
Dobro. Ja sam među prvih troje.
Bože mili! Influencerica sam!
Što?
Bože dragi!
-Influenceri su Andy i Savannah? -Da. Kako, kvragu?
Nema šanse.
Ne smijem plakati zbog trepavica.
Da vidimo tko je broj jedan, a tko je drugi.
Moja je sudbina u njihovim rukama.
U njihovim rukama.
Bože dragi!
Bože dragi! Dobro. Tko je prvi, a tko drugi?
Što?
Bože mili!
Prva sam?
To se traži!
Pogledajte plave kvačice!
Je li ovdje vruće, Sam, ili smo mi živa vatra?
Drago mi je zbog tebe, Savannah. Hoće li me zaista zadržati u igri?
To je pitanje.
Nadam se je Andy zadovoljan onim razgovorom koji smo vodili
i da me želi zadržati u igri.
Što se dogodilo, kvragu? Baš mi smo posljednji?
Rachel je šesta? Naša najveća saveznica?
Na listi smo za odstrel.
Pričekaj malo, Gianna. Circle je tek počeo.
„Obavijest!”
-Molim? -Tek smo vidjeli ocjene.
„Vrijeme je…”
„…da influenceri odluče koga će blokirati.”
Tek sam se isplakala. Nisam spremna razmišljati o igri.
Dobar je osjećaj imati tu moć, ali isto tako
nikoga ne želim povrijediti pa…
Voljela bih da svi budemo sretna obitelj u Circleu.
„Andy i Savannah moraju ići u Hangout…”
„…i donijeti odluku.”
Brzo je postalo gusto.
Netko već ide kući.
Tko nas je loše ocijenio? Nadam se da nije netko od njih.
Andy i Savannah prvi su influenceri u Circleu.
Idu u Hangout razgovarati o tome koga će blokirati.
Dobro.
Ovo je zgodno.
U Hideoutu smo.
Influencerica sam. Već prvi dan.
Kakvo mjesto!
Moj notes za influencere.
Bože mili!
Ma daj! Ne mogu vjerovati da sam ovdje.
Ajme.
Ne znam što da mislim o ovome.
Dvosjekli je mač kad ovako rano postaneš influencer.
To me malo plaši.
Moramo biti pametni da se ne dogodi
da nam ljudi više ne vjeruju.
Ali drago mi je što smo ovdje jedna cura i jedan dečko.
Uz 34-godišnjeg muškarca
mislim da će biti manje drame
jer smo oboje influenceri.
Stavila sam je na posljednje mjesto. Kako je dospjela ovamo?
Ali očito se već povezala s nekima.
Circle, poruka.
„Dragi moj plavušane,
uspjeli smo!
Ovo će biti teška odluka,
ali ni s kim je drugim ne bih radije donijela.”
„Kako si, kralju?”
Dobro, prihvaćam krunu. U redu je.
Ajme, Savannah! Dobro, prijeđimo odmah na stvar.
Poruka. „Savannah.” Velikim slovima.
„Donesimo odluku, kraljice!
Ne želim da blokiramo Dariana.”
„Iako sam bio skeptičan zbog odgovora o psu,
izvukao se kad mi je priznao da ne zna plivati
i mislim da ga trebamo bolje upoznati.”
To sam i ja mislila.
Želim upoznati Dariana. Ni ja ne znam plivati.
Poruka. „Mislim da je to sjajna odluka!
Prije nego što službeno izaberem, zanima me što misliš o Rachel.
Lijepo smo razgovarale.
#ŠtoMisliš?”
Dobro. Circle, poruka.
„Što se tiče Rachel,
ako je želiš zaštititi,
nemam ništa protiv.”
„Čini mi se da je topla i draga
i želim još razgovarati s njom.”
Slava Isusu, Andy.
Ovo je dobro. Spasit ćemo Rachel.
Samo se nadam da Kevin ne ide kući.
Poruka. „Što misliš o Kevinu?”
Ne želim da stekne dojam da smo se mi momci povezali,
iako jesmo. Dakle, poruka.
„Kevin mi ostavlja dojam studenta iz bratstva,
što mi se ne sviđa.”
„Još nemam razloga ne vjerovati mu.
Što ti misliš o njemu?”
Upravo takve tipove volim.
„On mi je prvi na popisu za sljedeći chat.”
Možda zato što sam ja tipična studentica iz sestrinstva.
#BratstvaISestrinstvaSeVole.”
Dobro. Studentica iz sestrinstva Tri Delta, vjerojatno?
Ja sam upravo suprotno od toga.
„Preostaju nam dvije igračice.
Jadejha i Gianna.”
Dok influenceri raspravljaju,
ostali su dobili iznenađenje u stilu Circlea.
Ovo je za osmogodišnjake? Ne snalazimo se ni s 24 g.
-Ovo je tužno. -Sramim se.
-„Obavijest!” -„Obavijest!”
Koji vrag?
Što se događa?
„U nekim trenucima tijekom igre u Circleu…”
„…dobit ćete priliku aktivirati Ometanje.”
Što uopće znači Ometanje?
Circle, ionako nas već dovoljno ometaš.
Sad ja mogu ometati?
Moram znati više. Objasni mi.
„Igrač koji prvi aktivira Ometanje…”
„…postat će Ometač.”
Ne znam što to točno znači.
Mogu zamisliti da sad svi misle…
Koji je to vrag?
Koji je to vrag, Circle?
Imam osjećaj da će to biti nešto podlo.
„Ometanje bi vam moglo pomoći…”
„…ili odmoći u Circleu.” Dobro.
Dakle, pola-pola.
Ne! To je loše!
„Mogućnost ogromne nagrade znači i ogroman rizik.”
Circle!
Baka mi je davno rekla: „Ne možeš vjerovati ljudima samo zbog potencijala.”
Circle, ne znam mogu li ti vjerovati samo zbog potencijala.
Rachel voli riskirati.
Ako se to zove Ometanje, onda je sve moguće.
Preuzet ću rizik Ometanja radije nego da riskiramo svoju sudbinu u igri
dok o njoj odlučuju Savannah i Andy.
Mislim da me Savannah štiti.
Ali pouzdam li se samo u Savannu
i onda izgubim…
Sad imam što izgubiti.
U dobrom sam položaju i ne želim to pokvariti.
Srce će mi iskočiti iz grudi.
-Previše je uzbuđenja. -Prvog dana!
To bi mogla biti zamka.
Igrači su dobili dovoljno informacija.
Hoće li aktivirati Ometanje? Vrijedi li riskirati?
Vrijeme je za odbrojavanje.
-Što? Tri? Ne odbrojavaš od deset? -Vrijedi li sada riskirati?
Ako odbijem, stavljam svoju sudbinu u tuđe ruke.
-Dva! -Bože mili.
-Sranje. -Mogli bismo steći više neprijatelja.
Moglo bi nam se obiti o glavu.
-Jedan. -Idemo.
-Sad paničarim. -Da učinim to?
OMETANJE
Ne!
Ovo je jezivo. Neću to učiniti. Neću.
Neću to učiniti.
-Ometanje! -Ometanje, jebote!
-Kvragu. -Sranje.
O, Bože!
Dobro.
Još im ne vjerujem.
Zadovoljan sam svojim položajem.
Andy, moraš se iskazati.
Što sam učinila?
Ne znamo što će se sada dogoditi.
Sad ništa nije sigurno.
Tko želi aktivirati Ometanje?
Osjećam pritisak u guzici jer mi se srce spustilo dolje.
Sranje! Jesmo li sad blokirali sebe?
Ne znam što smo učinili, ali nešto smo morali.
Je li to dobro? Je li to loše?
Hoćete li morati čekati?
Nego što!
Prijevod titlova: Sanja Vorkapić Velić